CELEX: 62009CA0409
Language: sk
Date: 2011-06-09 00:00:00
Title: Vec C-409/09: Rozsudok Súdneho dvora (tretia komora) z  9. júna 2011 (návrh na začatie prejudiciálneho konania, ktorý podal Supremo Tribunal de Justiça — Portugalsko) — José Maria Ambrósio Lavrador, Maria Cândida Olival Ferreira Bonifácio/Companhia de Seguros Fidelidade-Mundial SA (Poistenie zodpovednosti za škodu spôsobenú prevádzkou motorových vozidiel — Smernice 72/166/EHS, 84/5/EHS a 90/232/EHS — Právo na odškodnenie z povinného poistenia zodpovednosti za škodu spôsobenú prevádzkou motorových vozidiel — Podmienky obmedzenia — Prispenie obete k vlastnej ujme — Objektívna zodpovednosť — Ustanovenia uplatniteľné na maloleté tretie osoby, ktoré sú obeťami nehody)

30.7.2011   
            
            
               SK
            
            
               Úradný vestník Európskej únie
            
            
               C 226/4
            
         Rozsudok Súdneho dvora (tretia komora) z 9. júna 2011 (návrh na začatie prejudiciálneho konania, ktorý podal Supremo Tribunal de Justiça — Portugalsko) — José Maria Ambrósio Lavrador, Maria Cândida Olival Ferreira Bonifácio/Companhia de Seguros Fidelidade-Mundial SA
   (Vec C-409/09) (1)
   
   (Poistenie zodpovednosti za škodu spôsobenú prevádzkou motorových vozidiel - Smernice 72/166/EHS, 84/5/EHS a 90/232/EHS - Právo na odškodnenie z povinného poistenia zodpovednosti za škodu spôsobenú prevádzkou motorových vozidiel - Podmienky obmedzenia - Prispenie obete k vlastnej ujme - Objektívna zodpovednosť - Ustanovenia uplatniteľné na maloleté tretie osoby, ktoré sú obeťami nehody)
   2011/C 226/06
   Jazyk konania: portugalčina
   
      Vnútroštátny súd, ktorý podal návrh na začatie prejudiciálneho konania
   
   Supremo Tribunal de Justiça
   
      Účastníci konania pred vnútroštátnym súdom
   
   
      Žalobcovia: José Maria Ambrósio Lavrador, Maria Cândida Olival Ferreira Bonifácio
   
      Žalovaná: Companhia de Seguros Fidelidade-Mundial SA
   
      Predmet veci
   
   Návrh na začatie prejudiciálneho konania — Supremo Tribunal de Justiça — Výklad článku 1 tretej smernice Rady 90/232/EHS zo 14. mája 1990 o aproximácii právnych predpisov členských štátov týkajúcich sa poistenia zodpovednosti za škodu spôsobenú prevádzkou motorových vozidiel (Ú. v. ES L 129, s. 33; Mim. vyd. 06/001, s. 249) — Rozsah krytia povinného poistenia v prospech tretích osôb — Ustanovenia uplatniteľné na maloleté tretie osoby, ktoré sú obeťami nehody
   
      Výrok rozsudku
   
   Smernica Rady 72/166/EHS z 24. apríla 1972 o aproximácii právnych predpisov členských štátov týkajúcich sa poistenia zodpovednosti za škodu spôsobenú motorovými vozidlami a kontroly plnenia povinnosti poistenia tejto zodpovednosti, druhá smernica Rady 84/5/EHS z 30. decembra 1983 o aproximácii právnych predpisov členských štátov týkajúcich sa poistenia zodpovednosti za škodu spôsobenú prevádzkou motorových vozidiel a tretia smernica Rady 90/232/EHS zo 14. mája 1990 o aproximácii právnych predpisov členských štátov týkajúcich sa poistenia zodpovednosti za škodu spôsobenú prevádzkou motorových vozidiel sa majú vykladať v tom zmysle, že im neodporujú také vnútroštátne ustanovenia o zodpovednosti za škodu, ktoré umožňujú vylúčiť alebo obmedziť právo obete nehody požadovať náhradu škody v rámci poistenia zodpovednosti za škodu týkajúceho sa vozidla zúčastneného na nehode, a to na základe konkrétneho posúdenia výlučného alebo čiastočného prispenia tejto obete k vlastnej škode.
   
      (1)  Ú. v. EÚ C 11, 16.1.2010.